Publication: Magyar Közlöny
Issue: MK-2001-58 (Year: 2001, Number: 58)
Era: 1990-2004
Section: 1996. évi CXXVI. törvény 4. § (1) bekezdése b) pontjának
Paragraph Index: 723

11. A Közalapítvány szervezete, működése 11.1. A Közalapítvány kezelő szerve a Kuratórium. A Közalapítvány legfőbb döntéshozó szerve, vagyonának kezelője a 12 tagú Kuratórium. 11.1.1. A Kuratórium elnöke: Juhász Gábor, országgyűlési képviselő 11.1.2. A Kuratórium tagjai: Bogdány Zoltán, Oktatási Minisztérium, Kabinetiroda dr. Kandikó József, Modern Üzleti Tudományok Főiskola dr. Kiricsi Imre, JATE dr. Kiss István, Országos Szakképzési Tanács dr. Nyíri Kristóf, Pázmány Péter Katolikus Egyetem dr. Soós Adrianna, Országos Szakképzési Tanács dr. Szendrő Péter, GATE Tarné Szép Terézia, Országos Szakképzési Tanács Endre Sándor, Országos Szakképzési Tanács dr. Roóz József, Pénzügyi és Számviteli Főiskola Molnár György, Szociális és Családügyi Minisztérium delegáltja 11.1.3. A Kuratórium elnökének és tagjainak megbízatása határozatlan időre szól. 11.1.4. A kuratóriumi tisztség megszűnik: — a kuratóriumi tagság megszűnésével, — a tisztségről történő lemondással, — a kuratóriumi tisztségből történő visszahívással. 11.1.5. A kuratóriumi tagság megszűnik: — lemondással, — az Alapító által történő visszahívással, — a Közalapítvány megszűnésével, — a kuratóriumi tag halálával. 11.1.5. a) A Polgári Törvénykönyv 74/C. § (6) bekezdésének megfelelően az alapítványi célok megvalósításának veszélyeztetését kell megállapítani különösen akkor, ha — az Alapító felhatalmazása alapján — az oktatási miniszter által az Alapító Okirat 5. pontjával összhangban kidolgozott minőségbiztosítási elvek nem érvényesülnek maradéktalanul a Közalapítvány működésében. 11.1.6. A Kuratórium működése, hatásköre: — A Kuratórium üléseit szükség szerint, de legalább három havonta tartja. A Kuratórium ülését a napirend megjelölésével és az írásos előterjesztés egyidejű megküldésével legalább 14 nappal az ülést megelőzően az elnök hívja össze. A Kuratórium akkor határozatképes, ha az ülésen tagjainak több mint a fele jelen van. Határozatképtelenség esetén a Kuratórium ülését 14 napon belüli időpontra, változatlan napirenddel ismét össze kell hívni azzal, hogy a megismételt ülés a megjelentek számára tekintet nélkül határozatképes. A tagok legalább egyharmadának írásos indítványára — az indítvány benyújtásától számított 14 napon belül — a Kuratórium ülését össze kell hívni. — A Kuratórium döntéseit az ülésen jelen lévő tagok egyszerű szótöbbségével hozza, szavazategyenlőség esetén az elnök szavazata dönt. A Kuratórium tagjainak minősített, kétharmados többségi szavazata szükséges a 11.1.7. b),

Source: https://magyarkozlony.hu/hivatalos-lapok/aa3a96ffea40c5bf285e516b161e470da5bfd456/dokumentumok/9de40a9cd3ffe03398453c8775565856b04a0fcf/letoltes